62017TJ0734_INF
Üldkohtu (teine koda) 26. märtsi 2020. aasta otsus –ViaSat vs. komisjon
(kohtuasi T‑734/17)
Dokumentidega tutvumise õigus – Määrus (EÜ) nr 1049/2001 – Liikuva kosmoseside süsteemide operaator – Hankemenetluses valitud kandidaadi poolt komisjonile esitatud dokumendid – Dokumentidega tutvumise võimaldamisest kaudne ja sõnaselge keeldumine – Kolmanda isiku ärihuve kaitsev erand – Ülekaalukas üldine huvi – Dokumentidega tutvumise võimaldamisest osaline keeldumine
1.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise taotlusele vastamiseks ette nähtud tähtaegade järgimata jätmine komisjoni poolt – Vaikimisi tehtud rahuldamata jätmise otsus – Kehtetuks tunnistamine, mis toimub sõnaselge tagasilükkamisotsuse vastuvõtmise teel – Võimalus esitada vaikimisi tehtud otsuse peale hagi – Puudumine
(Euroopa Parlamendi ja nõukogu määrus nr 1049/2001, artiklid 7 ja 8)
(vt punktid 16 ja 17)
2.
Kohtumenetlus – Otsus või määrus, millega vaidlustatud akt menetluse käigus asendatakse – Hagi muutmise taotlus – Tingimused
(Üldkohtu kodukord, artikli 86 lõiked 1 ja 2)
(vt punkt 19)
3.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Institutsiooni kohustus enne taotluse rahuldamata jätmist taotlejat abistada
(Euroopa Parlamendi ja nõukogu määrus nr 1049/2001, artikli 6 lõige 2)
(vt punktid 24 ja 25)
4.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Ärihuvide kaitse – Dokumentidega tutvumise võimaldamisest keeldumine – Põhjendamiskohustus – Ulatus – Võimalus tugineda teatud liiki dokumentidele kohaldatavatele üldistele eeldustele
(ELTL artikkel 296; Euroopa Parlamendi ja nõukogu määrus nr 1049/2001, artikli 1 lõike 2 esimene taane)
(vt punktid 38–41)
5.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Ärihuvide kaitse – Kohaldamisala – Hankemenetluses pakkujate esitatud pakkumused – Hõlmamine – Üldine eeldus, et dokumentidega tutvumise õiguse erand on kohaldatav
(Euroopa Parlamendi ja nõukogu määrus nr 1049/2001, artikli 4 lõike 2 esimene taane)
(vt punktid 42, 43, 55, 57–59, 61–63 ja 97)
6.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Dokumentidega tutvumise võimaldamisest keeldumine – Võimalus tugineda teatud liiki dokumentidele kohaldatavatele üldistele eeldustele – Kohustus hinnata individuaalselt iga dokumenti, millele üldine dokumentidega tutvumise taotlus viitab – Puudumine
(Euroopa Parlamendi ja nõukogu määrus nr 1049/2001, artikkel 4)
(vt punktid 45, 65 ja 92)
7.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Ärihuvide kaitse – Dokumentide avalikustamist õigustav ülekaalukas üldine huvi – Läbipaistvuse põhimõttele tuginemine – Vajadus esitada konkreetse juhtumiga seotud erilised kaalutlused – Tõendamiskoormis
(Euroopa Parlamendi ja nõukogu määrus nr 1049/2001, artikli 4 lõige 2)
(vt punktid 44, 76–79, 81–86 ja 97)
8.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Ärihuvide kaitse – Tuginemine üldisele eeldusele, et erandit kohaldatakse taotletud dokumentidele – Eelduse kohaldamise tagajärjed – Sisu osaline avalikustamine – Erand
(Euroopa Parlamendi ja nõukogu määrus nr 1049/2001, artikli 4 lõike 2 esimene taane ja lõige 6)
(vt punktid 92–94, 97 ja 98)
9.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentide kättesaadavuse põhimõtte erandid – Keeldumine mitme erandi alusel – Vastuvõetavus
(Euroopa Parlamendi ja nõukogu määrus nr 1049/2001)
(vt punkt 96)
Ese
ELTL artiklil 263 põhinev nõue tühistada komisjoni kaudne otsus, millega jäeti rahuldamata hageja 10. juuli 2017. aasta korduv taotlus võimaldada tutvuda kogu teabega, mille Inmarsat plc, Inmarsat Ventures või selle tütarettevõtjad esitasid seoses osalemisega Euroopa Liidu hankemenetluses, mille kohta on tehtud komisjoni 13. mai 2009. aasta otsus 2009/449/EÜ liikuva kosmoseside teenuseid pakkuvate üleeuroopaliste süsteemide operaatorite valiku kohta (ELT 2009, L 149, lk 65), ning kogu seda küsimust puudutava teabevahetusega Inmarsati ja komisjoni vahel, ning seejärel tühistada komisjoni 11. jaanuari 2018. aasta otsus C(2018) 180 final, millega keelduti selle teabega tutvumise võimaldamisest.
Resolutsioon
1.
Ära on langenud vajadus teha otsus, kas õiguspärane on Euroopa Komisjoni kaudne otsus, millega jäeti rahuldamata hageja 10. juuli 2017. aasta korduv taotlus võimaldada tutvuda kogu teabega, mille Inmarsat plc, Inmarsat Ventures või selle tütarettevõtjad esitasid seoses osalemisega Euroopa Liidu hankemenetluses, mille kohta on tehtud komisjoni 13. mai 2009. aasta otsus 2009/449/EÜ liikuva kosmoseside teenuseid pakkuvate üleeuroopaliste süsteemide operaatorite valiku kohta, ning kogu seda küsimust puudutava teabevahetusega Inmarsati ja komisjoni vahel.
2.
Jätta hagi ülejäänud osas rahuldamata.
3.
Mõista ViaSat, Inc-lt kolm neljandikku komisjoni ja Inmarsat Venturesi kohtukuludest ning jätta kolm neljandikku kohtukuludest tema enda kanda.
4.
Mõista komisjonilt välja üks neljandik ViaSati ja Inmarsat Venturesi kohtukuludest ning jätta üks neljandik kohtukuludest tema enda kanda.